
AVIZ
asupra propunerii legislative pentru modificarea art.26 din Legea nr.400 din 17 iunie 2002 pentru aprobarea Ordonanţei de urgenţă a Guvernului nr. 102/2001 privind modificarea şi completarea Legii nr. 1/2000 pentru reconstituirea dreptului de proprietate asupra terenurilor agricole şi celor forestiere, solicitate potrivit prevederilor Legii fondului funciar nr. 18/1991 şi ale Legii nr. 169/1997, precum şi pentru modificarea şi completarea Legii nr. 18/1991, republicată
În conformitate cu prevederile art.95 din Regulamentul Camerei Deputaţilor, republicat, cu modificările ulterioare Comisia juridică, de disciplină şi imunităţi a fost sesizată, spre dezbatere şi avizare, cu propunerea legislativă pentru modificarea art.26 din Legea nr.400 din 17 iunie 2002 pentru aprobarea Ordonanţei de urgenţă a Guvernului nr. 102/2001 privind modificarea şi completarea Legii nr. 1/2000 pentru reconstituirea dreptului de proprietate asupra terenurilor agricole şi celor forestiere, solicitate potrivit prevederilor Legii fondului funciar nr. 18/1991 şi ale Legii nr. 169/1997, precum şi pentru modificarea şi completarea Legii nr. 18/1991, republicată, trimisă cu adresa nr. Pl - x 873 din 10 decembrie 2007, înregistrată  sub nr.31/1351 din 12  decembrie 2007.

În conformitate cu dispoziţiile art.75 alin.(1) din Constituţia României, republicată şi ale art.92 alin.(9) pct.2 din Regulamentul Camerei Deputaţilor, republicat, Camera Deputaţilor este Cameră decizională.

Senatul, în calitate de primă Cameră sesizată, a respins propunerea legislativă în şedinţa din 3 decembrie 2007.

Potrivit prevederilor art.61 din Regulamentul Camerei Deputaţilor, Comisia a dezbătut propunerea legislativă supusă avizării, expunerea de motive, avizul favorabil cu observaţii şi propuneri al Consiliului Legislativ nr.915/09.07.2007 şi punctul de vedere negativ al Guvernului României nr.1823 din 19.07.2007, în şedinţa din 29 ianuarie 2008.
În urma dezbaterilor, Comisia a hotărât, cu unanimitate de voturi, avizarea negativă, întrucât, adoptarea acestei iniţiative legislative ar conduce la întârzieri în finalizarea procesului de reconstituire a dreptului de proprietate şi ar genera inechităţi între persoanele care au beneficiat de dispoziţiile în vigoare şi cele cărora urmeză să li se aplice dispoziţiile propuse.
În raport de obiectul şi conţinutul său, ce vizează modificarea unei legi organice, propunerea legislativă face parte din categoria legilor organice.

